Ehdotus NEUVOSTON DIREKTIIVI Euroopan parlamentin ja neuvoston direktiivin 2013/34/EU mukauttamisesta Kroatian liittymisen johdosta /* COM/2014/0391 final - 2014/0198 (NLE) */





PERUSTELUT 1. EHDOTUKSEN TAUSTA Ehdotus neuvoston direktiiviksi direktiivin 2013/34/EU mukauttamisesta on välttämätön Kroatian tasavallan liityttyä Euroopan unioniin. Kaikki Euroopan unionin jäsenvaltiot ja Kroatian tasavalta allekirjoittivat sopimuksen Kroatian tasavallan liittymisestä Euroopan unioniin[1], jäljempänä ’liittymissopimus’, Brysselissä 9. joulukuuta 2011. Liittymissopimuksen 3 artiklan 3 kohdan mukaan se tulee voimaan 1. heinäkuuta 2013, jos kaikki ratifioimiskirjat on talletettu ennen tuota päivää. Liittymissopimuksen 3 artiklan 4 kohdan mukaan unionin toimielimet voivat ennen liittymistä hyväksyä muun muassa Kroatian tasavallan liittymisehdoista tehdyn asiakirjan[2], jäljempänä ’liittymisasiakirja’, 50 artiklassa tarkoitetut toimenpiteet. Nämä toimenpiteet tulevat voimaan vasta liittymissopimuksen voimaantulopäivänä ja vain, jos liittymissopimus tulee voimaan. Liittymisasiakirjan 50 artiklassa määrätään, että jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty liittymisasiakirjassa tai sen liitteissä, neuvosto tai komissio (jos komissio on antanut alkuperäisen säädöksen) hyväksyy tätä varten tarvittavat säädökset. Direktiivi 2013/34/EU annettiin 26. kesäkuuta 2013 ja julkaistiin Euroopan unionin virallisessa lehdessä 29. kesäkuuta 2013. Se ei sisällä tarpeellisia viittauksia Kroatiaan sijoittautuneisiin yrityksiin, joiden olisi kuuluttava direktiivin soveltamisalaan. Tiettyjen yhtiöoikeuden alan direktiivien mukauttamisesta Kroatian tasavallan liittymisen johdosta 13. toukokuuta 2013 annetulla neuvoston direktiivillä 2013/24/EU mukautettiin direktiivejä 78/660/ETY ja 83/349/ETY, jotta näiden direktiivien soveltamisalaan voitiin lisätä asiaankuuluva luettelo Kroatian rajoitetun vastuun yhtiöistä. Nämä direktiivit kuitenkin kumottiin, kun direktiivi 2013/34/EU tuli voimaan heinäkuussa 2103. Sen vuoksi on tarpeen ottaa huomioon unionin lainsäädännön kehitys ja mukauttaa direktiiviä 2013/34/EU vastaavasti. Tämä ehdotus neuvoston direktiiviksi koskee direktiiviin 2013/34/EU tehtäviä teknisiä mukautuksia, jotka ovat tarpeen Kroatian liittymisen vuoksi. 2. KUULEMISTEN JA VAIKUTUSTENARVIOINTIEN TULOKSET Koska tämä ehdotus on luonteeltaan puhtaasti tekninen, eikä se aiheuta mitään merkittäviä muutoksia direktiiviin 2013/34/EU, intressitahojen kuuleminen tai vaikutustenarvioinnit eivät ole tarpeen. 3. EHDOTUKSEN OIKEUDELLINEN SISÄLTÖ Ehdotuksen oikeusperusta on Kroatian tasavallan liittymisehdoista tehdyn asiakirjan 50 artikla. Toissijaisuus- ja suhteellisuusperiaatteet toteutuvat siinä täysimääräisesti. Unionin toimia tarvitaan toissijaisuusperiaatteen mukaisesti (SEU-sopimuksen 5 artiklan 3 kohta), koska ehdotuksessa on kyse teknisistä mukautuksista unionin säädöksiin. Ehdotus on suhteellisuusperiaatteen mukainen (SEU-sopimuksen 5 artiklan 4 kohta), koska siinä ei ylitetä sitä, mikä on tarpeen tavoitteen saavuttamiseksi. 4. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2014/0198 (NLE) Ehdotus NEUVOSTON DIREKTIIVI Euroopan parlamentin ja neuvoston direktiivin 2013/34/EU mukauttamisesta Kroatian liittymisen johdosta (ETA:n kannalta merkityksellinen teksti) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Kroatian liittymisasiakirjan ja erityisesti sen 50 artiklan, ottaa huomioon Euroopan komission ehdotuksen, sekä katsoo seuraavaa: (1) Kroatian liittymisasiakirjan 50 artiklassa määrätään, että jos toimielinten ennen liittymistä antamia säädöksiä on mukautettava liittymisen johdosta ja jos tarvittavista mukautuksista ei ole määrätty mainitussa liittymisasiakirjassa tai sen liitteissä, neuvosto hyväksyy määräenemmistöllä komission ehdotuksesta tätä varten tarvittavat säädökset, jos alkuperäinen säädös ei ole komission antama. (2) Asiaankuuluvat Kroatian yritysmuodot olisi lisättävä direktiivin 2013/34/EU liitteisiin I ja II, jotta direktiivissä säädettyjen yhteensovittamistoimenpiteiden soveltamisala olisi Kroatian osalta asianmukainen. Muutosten soveltamisala olisi rajoitettava Kroatian liittymisen johdosta vaadittaviin teknisiin mukautuksiin. (3) Sen vuoksi direktiiviä 2013/34/EU[3] olisi muutettava, ON HYVÄKSYNYT TÄMÄN DIREKTIIVIN: 1 artikla Muutetaan direktiivi 2013/34/EU tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 20 päivänä heinäkuuta 2015. Niiden on ilmoitettava tästä komissiolle viipymättä. Jäsenvaltiot voivat säätää, että ensimmäisessä alakohdassa tarkoitettuja säännöksiä sovelletaan ensimmäisen kerran 1 päivänä tammikuuta 2016 tai kalenterivuoden 2016 aikana alkavien tilivuosien tilinpäätöksiin. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] EUVL L 112, 24.4.2012, s. 10. [2] EUVL L 112, 24.4.2012, s. 21. [3] Euroopan parlamentin ja neuvoston direktiivi 2013/34/EU, annettu 26 päivänä kesäkuuta 2013, tietyntyyppisten yritysten vuositilinpäätöksistä, konsernitilinpäätöksistä ja niihin liittyvistä kertomuksista, Euroopan parlamentin ja neuvoston direktiivin 2006/43/EY muuttamisesta ja neuvoston direktiivien 78/660/ETY ja 83/349/ETY kumoamisesta (EUVL L 182, 29.6.2013, s. 19). LIITE ehdotukseen NEUVOSTON DIREKTIIVI Euroopan parlamentin ja neuvoston direktiivin 2013/34/EU mukauttamisesta Kroatian liittymisen johdosta Muutetaan direktiivi 2013/34/EU seuraavasti: 1. Lisätään liitteeseen I Ranskaa koskevan kohdan jälkeen kohta seuraavasti: ”– Kroatia: dioničko društvo, društvo s ograničenom odgovornošću;”. 2. Lisätään liitteeseen II Ranskaa koskevan kohdan jälkeen kohta seuraavasti: ”– Kroatia: javno trgovačko društvo, komanditno društvo, gospodarsko interesno udruženje;”.